### Beslutning

Ingelise Christoffersen, Paulina Thygesen, Bertram Jeppesen, Jack Nørgaard, Rasmus Schou og Ken Nilsson kunne tiltræde indstillingen i overensstemmelse med Magistratens anbefaling.

 Helge Jespersen tog forbehold med henblik på en nærmere drøftelse i byrådsgruppen.

”Spildevandsplan 2017-2020” fremsendes til endelig godkendelse. Spildevandsplanen med tilhørende miljøvurdering har været i 12 ugers offentlig høring.

### Resumé

Byrådet godkendte d. 8 juni 2016, at ”Forslag til Spildevandsplan 2017-2020” blev fremlagt i 12 ugers offentlig høring.

 I den offentlig høring, der forløb fra d. 1. juli til d. 23. september 2016, er der indkommet 36 høringssvar.

 Høringssvarene indeholder:

 -      To indsigelser med ønske om fremrykkelse af plan om adskillelse af regnvand og spildevand i del af [adresse], der foreslås imødekommet;

 -      To indsigelser imod planen om adskillelse af regnvand og spildevand, der ikke foreslås imødekommet;

   -    To indsigelser imod manglende dræning af højtstående grundvand, der ikke foreslås imødekommet.

 De resterende høringssvar vedrører ønske om dialog og indflydelse på plan for adskillelse af fælles private afløbssystemer, spørgsmål til lokale forhold på de enkelte ejendomme samt øvrige bemærkninger.

 Høringssvar i fuld længde og forslag til [adresse] Byråds besvarelse af disse er vedlagt som bilag 1. ”Spildevandsplan 2017-2020” er vedlagt som bilag 2. ”Bilag til Spildevandsplan 2017-2020 inkl. miljøvurdering” er vedlagt som bilag 3.

### Indstilling

At 1)     Byrådet godkender ”Spildevandsplan 2017-2020” inkl. miljøvurdering, hvorefter planforslagets projekter kan gennemføres.

 At 2)     høringssvar indkommet i forbindelse med offentlighedsfasen besvares som anført i bilag 1.

 At 3)    såfremt Aarhus Vand A/S undtagelsesvist ikke gennem frivillige aftaler kan opnå enighed om rådighedsindskrænkninger eller erhvervelser af de arealer, der er nødvendige for at gennemføre projekterne i spildevandsplanen, godkender Byrådet, at disse rettigheder om nødvendigt vil blive gennemført ved ekspropriation. Teknik og Miljø bemyndiges til at afholde åstedsforretning med henblik på gennemførelse heraf. Den endelige ekspropriationsbeslutning skal træffes af Byrådet.

 At 4)     Byrådet bemyndiger Teknik og Miljø til at godkende enkeltprojekter til klimatilpasning under reglerne for medfinansiering. Byrådet bemyndiger endvidere Teknik og Miljø til at godkende kommende mål for miljø- og klimatilpasningsprojekter, der udføres efter gensidig aftale med Aarhus Vand A/S, inden for den finansielle og tidsmæssige ramme af ”Spildevandsplan 2017-2020”.

### Sagens forløb

05-01-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-01-2017 Magistraten
Fremsendes til [adresse] med bemærkning, at Magistraten i mødet den 9. januar 2017 anbefaler, at byrådet tiltræder Magistratsafdelingen for Teknik og Miljøs indstilling af 2. december 2016.

 Der bør sikres et overblik over de økonomiske konsekvenser for magistratsafdelingerne og håndteringen heraf.

 Gunhild Kristiansen tog forbehold.

 Borgmester Lennarth Kristensen og Ingelise Christoffersen deltog ikke i sagens behandling.
 18-01-2017 [adresse]
Fremsendes til Teknisk Udvalg til behandling i henhold til beslutning i byrådets møde den 18. januar 2017.
 06-02-2017 Teknisk Udvalg
Ingelise Christoffersen, Paulina Thygesen, Bertram Jeppesen, Jack Nørgaard, Rasmus Schou og Ken Nilsson kunne tiltræde indstillingen i overensstemmelse med Magistratens anbefaling.

 Helge Jespersen tog forbehold med henblik på en nærmere drøftelse i byrådsgruppen.